CELEX: 32014R0484
Language: ro
Date: 2014-05-12 00:00:00
Title: Regulamentul de punere în aplicare (UE) nr. 484/2014 al Comisiei din 12 mai 2014 de stabilire a standardelor tehnice de punere în aplicare cu privire la capitalul ipotetic al unei contrapărți centrale în conformitate cu Regulamentul (UE) nr. 648/2012 al Parlamentului European și al Consiliului  Text cu relevanță pentru SEE

13.5.2014   
            
            
               RO
            
            
               Jurnalul Oficial al Uniunii Europene
            
            
               L 138/57
            
         REGULAMENTUL DE PUNERE ÎN APLICARE (UE) NR. 484/2014 AL COMISIEI
   din 12 mai 2014
   de stabilire a standardelor tehnice de punere în aplicare cu privire la capitalul ipotetic al unei contrapărți centrale în conformitate cu Regulamentul (UE) nr. 648/2012 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 648/2012 al Parlamentului European și al Consiliului din 4 iulie 2012 privind instrumentele financiare derivate extrabursiere, contrapărțile centrale și registrele centrale de tranzacții (1), în special articolul 50a alineatul (4) și articolul 50c alineatul (3) al treilea paragraf,
   întrucât:
   
               (1)
            
            
               În conformitate cu Regulamentul (UE) nr. 575/2013 al Parlamentului European și al Consiliului (2), instituțiile care își au sediul în Uniune își declară în prezent îndeplinirea cerințelor de fonduri proprii în cadrul unor rapoarte trimestriale. În scopul reducerii la minimum a neconcordanțelor dintre datele de referință stabilite pentru instituții și datele stabilite pentru contrapărți centrale („CPC”) pentru calcularea și raportarea informațiilor legate de capitalul ipotetic, datele de referință stabilite pentru CPC ar trebui să acopere cel puțin datele de referință stabilite deja pentru instituții. Cu toate acestea, printr-o raportare cu o frecvență mai mare a informațiilor referitoare la capitalul ipotetic s-ar ține seama și de faptul că membrii compensatori cu sediul în țări terțe pot avea date de raportare diferite. În plus, ar putea exista variații mari în ceea ce privește cerințele de fonduri proprii, iar pentru a avea o imagine actualizată asupra respectivelor cerințe, membrii compensatori și autoritățile competente aferente ar putea dori să monitorizeze expunerile în chestiune mai des decât o dată pe trimestru.
            
         
               (2)
            
            
               În situații normale, datele de raportare valabile pentru CPC nu ar trebui să fie amânate cu mai mult de o săptămână față de data de calculare. O săptămână este suficientă pentru efectuarea de către CPC a tuturor controalelor interne și a procedurii de aprobare necesare, înainte de raportarea datelor prevăzute. În cazul în care o CPC dezvoltă un sistem complet automatizat, data de raportare poate fi apropiată de data de calculare. S-ar putea însă ca, în prezent, CPC să nu aibă capacitatea de a efectua întregul proces în această perioadă, putând fi deci necesar ca ele să dezvolte proceduri și infrastructuri interne pentru a fi în măsură să facă acest lucru. În acest context, ar trebui introdusă o dispoziție tranzitorie prin care CPC să li se acorde suficient timp pentru a dezvolta procedurile și infrastructurile interne necesare și, în același timp, pentru a începe să comunice membrilor compensatori informațiile referitoare la capitalul ipotetic.
            
         
               (3)
            
            
               În conformitate cu Regulamentul (UE) nr. 648/2012, pierderile rezultate în urma neîndeplinirii obligațiilor de plată de către un membru compensator ar urma, în primă instanță, să fie acoperite cu marja inițială și cu contribuția membrului respectiv la fondul de garantare. Dacă acestea se dovedesc a fi insuficiente, pierderile sunt acoperite cu resursele financiare prefinanțate, cu care CPC au contribuit la mecanismul de utilizare în cascadă a resurselor în situații de neîndeplinire a obligațiilor de plată (default waterfall), și cu contribuțiile la fondul de garantare prefinanțat ale membrilor care nu se află în situație de neîndeplinire. În această perioadă, frecvența de raportare ar trebui mărită pentru ca ceilalți membri compensatori care nu se află în situație de neîndeplinire a obligațiilor și autoritățile competente să fie la curent cu toate informațiile referitoare la capitalul ipotetic necesare pentru calcularea cerințelor de fonduri proprii ale membrilor compensatori. CPC ar trebui să dispună de capacitățile tehnice și de procedurile interne necesare pentru calcularea și raportarea informațiilor referitoare la capitalul ipotetic în astfel de situații de criză.
            
         
               (4)
            
            
               În temeiul Regulamentului (UE) nr. 648/2012, o CPC trebuie să își refacă, în termen de o lună, resursele financiare prefinanțate din mecanismul de utilizare în cascadă a resurselor în situații de neîndeplinire a obligațiilor de plată. Din acest motiv, frecvențele de calculare și de raportare în aceste situații ar trebui să fie mai mari decât frecvențele prevăzute. Raportarea zilnică a informațiilor referitoare la capitalul ipotetic ar putea fi mai puțin relevantă, deoarece ar putea fi nevoie de timp pentru a stabili amploarea totală a pierderilor generate de neîndeplinirea obligațiilor de plată de către un membru compensator. Dat fiind că ar putea să se confrunte cu o multitudine de scenarii diferite, autoritățile competente ar trebui, de asemenea, să aibă opțiunea de a prevedea o frecvență mai mare în perioadele de criză, pe baza unei evaluări a situației în care ar trebui să se țină seama de gradul de epuizare reală sau prevăzută a resurselor financiare prefinanțate care se află la dispoziția CPC (provenite atât din contribuțiile CPC, cât și din contribuțiile membrilor compensatori). Până la readucerea resurselor respective la nivelurile impuse de legislația aplicabilă, ar trebui ca frecvența de raportare să fie mai mare.
            
         
               (5)
            
            
               Poate fi foarte solicitant să se respecte frecvența mare de raportare în perioadele de criză, date fiind noile cerințe de raportare. Acest lucru poate crea, cel puțin câtorva CPC, dificultăți în ceea ce privește punerea în aplicare tehnică. Pentru atenuarea acestui efect, este indicat să se prevadă o dată de aplicare mai târzie pentru cerințele de raportare cu o frecvență mai mare. Aceasta va permite CPC să își îmbunătățească procedurilor interne și să își modernizeze sistemele.
            
         
               (6)
            
            
               Dispozițiile din prezentul regulament sunt strâns legate, dat fiind că se referă la calcularea și raportarea capitalului ipotetic al unei CPC. În scopul de a se asigura coerența între aceste dispoziții, care ar trebui să intre în vigoare în același timp, și de a se oferi persoanelor care fac obiectul acestor obligații o imagine cuprinzătoare în privința dispozițiilor și un acces sintetic la acestea, este de dorit ca toate standardele tehnice de punere în aplicare relevante care sunt prevăzute în Regulamentul (UE) nr. 648/2012 să fie incluse într-un singur regulament.
            
         
               (7)
            
            
               Prezentul regulament se bazează pe proiectele de standarde tehnice de punere în aplicare prezentate Comisiei Europene de către Autoritatea Bancară Europeană.
            
         
               (8)
            
            
               Autoritatea Bancară Europeană a efectuat consultări publice deschise cu privire la proiectele de standarde tehnice de punere în aplicare pe care se bazează prezentul regulament, a analizat costurile și beneficiile potențiale aferente și a solicitat avizul Grupului părților interesate din domeniul bancar, instituit în conformitate cu articolul 37 din Regulamentul (UE) nr. 1093/2010 al Parlamentului European și al Consiliului (3),
            
         ADOPTĂ PREZENTUL REGULAMENT:
   Articolul 1
   Frecvența și datele pentru calcularea prevăzută la articolul 50a alineatul (3) din Regulamentul (UE) nr. 648/2012
   (1)   Frecvența pentru calcularea menționată la articolul 50a alineatul (3) din Regulamentul (UE) nr. 648/2012 este lunară, cu excepția cazurilor în care se exercită opțiunea prevăzută la articolul 3 alineatul (1) din prezentul regulament, cazuri în care frecvența este săptămânală sau zilnică.
   (2)   Atunci când frecvența de calculare menționată la alineatul (1) este lunară, CCP aplică ambele cerințe de mai jos:
   
               (a)
            
            
               zilele de referință pentru calcularea respectivă sunt:
               31 ianuarie, 28 februarie (sau 29 februarie în anii bisecți), 31 martie, 30 aprilie, 31 mai, 30 iunie, 31 iulie, 31 august, 30 septembrie, 31 octombrie, 30 noiembrie și 31 decembrie;
            
         
               (b)
            
            
               ziua în care CPC efectuează calcularea („ziua de calculare”) este:
               1 februarie, 1 martie, 1 aprilie, 1 mai, 1 iunie, 1 iulie, 1 august, 1 septembrie, 1 octombrie, 1 noiembrie, 1 decembrie și, respectiv, 1 ianuarie.
            
         (3)   Atunci când frecvența menționată la alineatul (1) este săptămânală sau zilnică, ziua primei calculări este ziua următoare datei cererii transmise de autoritatea competentă. Prima zi de referință este data cererii transmise de autoritatea competentă. Ziua de referință pentru calculele următoare este ziua de dinaintea zilei de calculare. În cazul unei calculări săptămânale, perioada scursă între zilele de calculare este de cinci zile lucrătoare.
   (4)   Atunci când ziua de calculare este o zi de sărbătoare legală, de sâmbătă sau de duminică, calcularea are loc în următoarea zi lucrătoare.
   Articolul 2
   Frecvența, datele și formatul uniform pentru raportarea prevăzută la articolul 50c alineatul (2) și la articolul 89 alineatul (5a) din Regulamentul (UE) nr. 648/2012
   (1)   Frecvența pentru raportarea menționată la articolul 50c alineatul (2) din Regulamentul (UE) nr. 648/2012 și, când este cazul, la articolul 89 alineatul (5a) al treilea paragraf din Regulamentul (UE) nr. 648/2012 este lunară, cu excepția cazurilor în care se exercită opțiunea prevăzută la articolul 3 alineatul (1) din prezentul regulament, cazuri în care frecvența de raportare este săptămânală sau zilnică.
   (2)   Atunci când frecvența de raportare menționată la alineatul (1) este lunară, data de raportare cade în una dintre primele cinci zile lucrătoare de la ziua de calculare stabilită la articolul 1 sau mai devreme, dacă este posibil.
   (3)   Atunci când frecvența de raportare menționată la alineatul (1) este zilnică sau săptămânală, data de raportare este ziua următoare zilei de calculare.
   (4)   Atunci când ziua de raportare este o zi de sărbătoare legală, de sâmbătă sau de duminică, raportarea are loc în următoarea zi lucrătoare.
   (5)   CPC comunică informațiile menționate la alineatul (1) prin intermediul formularului prevăzut în anexa I („Informații referitoare la capitalul ipotetic”) și completat conform instrucțiunilor prevăzute în anexa II („Instrucțiuni de raportare a informațiilor referitoare la capitalul ipotetic”).
   Articolul 3
   Condițiile de calculare și raportare cu o frecvență mai mare, în conformitate cu articolul 50a alineatul (3) și articolul 50c alineatul (2) din Regulamentul (UE) nr. 648/2012
   (1)   Autoritățile competente ale unei instituții care are calitatea de membru compensator au dreptul să solicite oricărei CPC în care instituția respectivă are calitatea de membru compensator să efectueze calcularea menționată la articolul 1 alineatul (1) și raportarea menționată la articolul 2 alineatul (1) cu o frecvență zilnică sau săptămânală în oricare dintre situațiile următoare:
   
               (a)
            
            
               atunci când, în urma neîndeplinirii obligațiilor de plată de către un membru compensator, o CPC este obligată să utilizeze orice parte din resursele financiare prefinanțate cu care a contribuit la mecanismul de utilizare în cascadă a resurselor în situații de neîndeplinire a obligațiilor de plată, în conformitate cu articolul 43 din Regulamentul (UE) nr. 648/2012;
            
         
               (b)
            
            
               atunci când, în urma neîndeplinirii obligațiilor de plată de către un membru compensator, o CPC este obligată să utilizeze contribuțiile la fondul de garantare ale membrilor compensatori care nu se află în situație de neîndeplinire a obligațiilor, în conformitate cu articolul 42 din Regulamentul (UE) nr. 648/2012.
            
         (2)   La stabilirea frecvenței zilnice sau săptămânale, astfel cum se prevede la alineatul (1), autoritățile competente se bazează pe gradul de epuizare reală sau prevăzută a resurselor financiare prefinanțate.
   (3)   Atunci când autoritățile competente solicită unei CPC, în conformitate cu alineatul (1) litera (a), să respecte frecvența mai mare de calculare și raportare, această frecvență mai mare este valabilă până în momentul în care resursele financiare prefinanțate cu care CPC a contribuit la mecanismul de utilizare în cascadă a resurselor în situații de neîndeplinire a obligațiilor de plată sunt readuse la nivelurile prevăzute la articolul 35 din Regulamentul delegat (UE) nr. 153/2013 al Comisiei (4).
   (4)   Atunci când autoritățile competente solicită unei CPC, în conformitate cu alineatul (1) litera (b), să respecte o frecvență mai mare de calculare și raportare, această frecvență mai mare este valabilă până în momentul în care contribuțiile la fondul de garantare ale membrilor CPC care nu se află în situație de neîndeplinire a obligațiilor sunt readuse la nivelurile prevăzute la articolul 42 din Regulamentul (UE) nr. 648/2012.
   Articolul 4
   Dispoziție tranzitorie
   Prin derogare de la articolul 2 alineatul (2), în perioada cuprinsă între data de aplicare a prezentului regulament și data de 31 decembrie 2014, CPC comunică informațiile menționate la alineatul respectiv în termen de maximum cincisprezece zile lucrătoare de la ziua de referință sau mai devreme, dacă este posibil.
   Articolul 5
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 2 iunie 2014, cu excepția articolului 1 alineatul (3), a articolului 2 alineatul (3) și a articolului 3, care se aplică de la 1 ianuarie 2015.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 mai 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 201, 27.7.2012, p. 1.
   
      (2)  Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și firmele de investiții și de modificare a Regulamentului (UE) nr. 648/2012 (JO L 176, 27.6.2013, p. 1).
   
      (3)  Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Bancară Europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12).
   
      (4)  Regulamentul delegat (UE) nr. 153/2013 al Comisiei din 19 decembrie 2012 privind completarea Regulamentului (UE) nr. 648/2012 al Parlamentului European și al Consiliului în ceea ce privește standarde tehnice de reglementare privind cerințele pentru contrapărțile centrale (JO L 52, 23.2.2013, p. 41).
   
      Anexa I
      Informații referitoare la capitalul ipotetic
      
                  ID
               
               
                  Element
               
               
                  Referințe juridice
               
               
                  Valoare
               
            
                  10
               
               
                  Contraparte centrală
               
               
                  —
               
               
                   
               
            
                  20
               
               
                  Identificator al fondului de garantare
               
               
                  Articolul 50c alineatul (1) din Regulamentul (UE) nr. 648/2012
               
               
                   
               
            
                  30
               
               
                  Data de calculare
               
               
                  Articolul 1 alineatul (2) din Regulamentul de punere în aplicare (UE) nr. 484/2014 al Comisiei
               
               
                   
               
            
                  40
               
               
                  Capital ipotetic (KCCP)
               
               
                  Articolul 50c alineatul (1) litera (a) din Regulamentul (UE) nr. 648/2012
               
               
                   
               
            
                  50
               
               
                  Suma contribuțiilor prefinanțate (DFCM)
               
               
                  Articolul 50c alineatul (1) litera (b) din Regulamentul (UE) nr. 648/2012
               
               
                   
               
            
                  60
               
               
                  Suma resurselor prefinanțate care trebuie utilizată înainte de utilizarea contribuțiilor la fondul de garantare ale celorlalți membri compensatori (DFCCP)
               
               
                  Articolul 50c alineatul (1) litera (c) din Regulamentul (UE) nr. 648/2012
               
               
                   
               
            
                  70
               
               
                  Numărul total de membri compensatori (N)
               
               
                  Articolul 50c alineatul (1) litera (d) din Regulamentul (UE) nr. 648/2012
               
               
                   
               
            
                  80
               
               
                  Factorul de concentrare (β)
               
               
                  Articolul 50c alineatul (1) litera (e) din Regulamentul (UE) nr. 648/2012
               
               
                   
               
            
                  90
               
               
                  Valoarea totală a marjei inițiale
               
               
                  Articolul 89 alineatul (5a) al treilea paragraf din Regulamentul (UE) nr. 648/2012
               
               
                   
               
            
   
      ANEXA II
      INSTRUCȘIUNI DE RAPORTARE A INFORMAȘIILOR REFERITOARE LA CAPITALUL IPOTETIC
      1.   Prezenta anexă conține instrucțiuni suplimentare pentru tabelul prevăzut în anexa I.
      INSTRUCȚIUNI GENERALE
      2.   Frecvența
      2.1.   Formularul de raportare se depune cu frecvența stabilită la articolul 1 din prezentul regulament.
      3.   Datele de transmitere
      3.1.   Datele de transmitere sunt prevăzute la articolul 2.
      INSTRUCȚIUNI LEGATE DE FORMULAR
      4.   Convenția privind semnul
      4.1.   Toate valorile se raportează ca cifre pozitive.
      4.2.   La completarea formularelor se respectă următoarele formate și referințe juridice:
      
                  ID formular
               
               
                  Instrucțiuni
               
            
                  10
               
               
                  
                     Denumirea contrapărții centrale (CPC)
                  
               
            
                  Format
               
               
                  Text, orice număr de caractere
               
            
                  20
               
               
                  
                     Identificator al fondului de garantare
                  
               
            
                  Referințe juridice
               
               
                  Articolul 50c alineatul (1) din Regulamentul (UE) nr. 648/2012
               
            
                  Instrucțiuni
               
               
                  În conformitate cu articolul 50c alineatul (1), atunci când dispune de cel puțin două fonduri de garantare, CPC comunică informațiile menționate la primul paragraf de la articolul respectiv pentru fiecare fond de garantare în parte.
               
            
                  Format
               
               
                  Text, orice număr de caractere
               
            
                  Calculare
               
               
                  Nicio instrucțiune
               
            
                  30
               
               
                  
                     Data de calculare
                  
               
            
                  Referințe juridice
               
               
                  Articolul 1 alineatul (2) din prezentul regulament
               
            
                  Notă
               
               
                  Data de calculare în conformitate cu articolul 1 alineatul (2) din prezentul regulament, în funcție de frecvența prevăzută.
               
            
                  Format
               
               
                  AAAA-LL-ZZ
                  Anul din patru cifre, cratimă, luna din două cifre, cratimă, ziua din două cifre
               
            
                  Calculare
               
               
                  Nicio instrucțiune
               
            
                  40
               
               
                  
                     Capitalul ipotetic (KCCP)
                  
               
            
                  Referințe juridice
               
               
                  Articolul 50c alineatul (1) litera (a) din Regulamentul (UE) nr. 648/2012
               
            
                  Instrucțiuni
               
               
                  Se înscrie codul ISO 4217 al monedei, urmat de un spațiu și de sumă. Sumele pot fi rotunjite cu o eroare de rotunjire mai mică de 1 %.
               
            
                  Format
               
               
                  Codul ISO urmat de sumă
               
            
                  Calculare
               
               
                  Capitalul ipotetic se calculează conform articolului 50a alineatul (2) din Regulamentul (UE) nr. 648/2012.
               
            
                  50
               
               
                  
                     Suma contribuțiilor prefinanțate (DFCM)
                  
               
            
                  Referințe juridice
               
               
                  Articolul 50c alineatul (1) litera (b) din Regulamentul (UE) nr. 648/2012
               
            
                  Calculare
               
               
                  Contribuțiile prefinanțate se calculează ca suma contribuțiilor prefinanțate ale membrilor compensatori, astfel cum se prevede la articolul 308 alineatul (2) din Regulamentul (UE) nr. 575/2013.
               
            
                  Instrucțiuni
               
               
                  Se înscrie codul ISO 4217 al monedei, urmat de un spațiu și de sumă. Sumele pot fi rotunjite cu o eroare de rotunjire mai mică de 1 %.
               
            
                  Format
               
               
                  Codul ISO urmat de sumă
               
            
                  60
               
               
                  
                     Suma resurselor financiare prefinanțate care trebuie utilizate înainte de utilizarea contribuțiilor la fondul de garantare ale celorlalți membri compensatori (DFCCP)
                  
               
            
                  Referințe juridice
               
               
                  Articolul 50c alineatul (1) litera (c) din Regulamentul (UE) nr. 648/2012
               
            
                  Calculare
               
               
                  Suma contribuțiilor prefinanțate ale tuturor membrilor compensatori ai CPC se calculează în conformitate cu articolul 308 alineatul (3) litera (c) din Regulamentul (UE) nr. 575/2013.
               
            
                  Instrucțiuni
               
               
                  Se înscrie codul ISO 4217 al monedei, urmat de un spațiu și de sumă. Sumele pot fi rotunjite cu o eroare de rotunjire mai mică de 1 %.
               
            
                  Format
               
               
                  Codul ISO urmat de sumă
               
            
                  70
               
               
                  
                     Numărul total de membri compensatori (N)
                  
               
            
                  Referințe juridice
               
               
                  Articolul 50c alineatul (1) litera (d) din Regulamentul (UE) nr. 648/2012
               
            
                  Calculare
               
               
                  Numărul de membri compensatori ai CPC
               
            
                  Format
               
               
                  Număr întreg
               
            
                  80
               
               
                  
                     Factorul de concentrare (β)
                  
               
            
                  Referințe juridice
               
               
                  Articolul 50c alineatul (1) litera (e) din Regulamentul (UE) nr. 648/2012
               
            
                  Calculare
               
               
                  Factorul de concentrare se calculează conform articolului 50d litera (c) din Regulamentul (UE) nr. 648/2012.
               
            
                  Instrucțiuni
               
               
                  Se înscrie codul ISO 4217 al monedei, urmat de un spațiu și de sumă. Sumele pot fi rotunjite cu o eroare de rotunjire mai mică de 1 %.
               
            
                  Format
               
               
                  Codul ISO urmat de sumă
               
            
                  90
               
               
                  
                     Suma totală a marjelor inițiale
                  
               
            
                  Referințe juridice
               
               
                  Articolul 89 alineatul (5a) al treilea paragraf din Regulamentul (UE) nr. 648/2012
               
            
                  Calculare
               
               
                  Marja inițială totală primită de CPC de la membrii săi compensatori se calculează în conformitate cu articolele 24-27 din Regulamentul delegat (UE) nr. 153/2013.
               
            
                  Instrucțiuni
               
               
                  Această informație se comunică numai dacă este cazul. Se înscrie codul ISO 4217 al monedei, urmat de un spațiu și de sumă. Sumele pot fi rotunjite cu o eroare de rotunjire mai mică de 1 %.
               
            
                  Format
               
               
                  Codul ISO urmat de sumă